google/wiki40b huggingface dataset:
The Amazing Race Canada 5

The Amazing Race Canada 5 er den femte sesongen av den canadiske realityserien The Amazing Race Canada. Serien er basert på den amerikanske serien The Amazing Race. Sesong 5 følger ti lag, alle bestående av to personer med en eksisterende relasjon, i et kappløp rundt om i Canada og verden. Hovedpremien i konkurransen er 250 000 CAD, en verdensomspennende reise for to personer, vel som en 2018 Chevrolet «Equinox True North Edition» til hvert av lagmedlemmene. Jon Montgomery, programleder i alle foregående sesonger, leder også den femte sesongen av programmet.
Sesongen hadde premiere 4. juli 2017. 
Kjæresteparet Sam Lambert og Paul Mitskopoulos vant den femte sesongen av The Amazing Race Canada.

Produksjon

12. oktober 2016 kunngjorde CTV at programmet var fornyet for en femte sesong.
Denne sesongen har en interaktiv modus der folk kan følge episoden i sanntid på TV og få tilgang til trivialiteter, avstemninger og en nasjonal lederstatistikk. I tillegg til dette vil seerne også kunne se destinasjonene deltakerne besøker i konkurransen, spilt av som «sfærisk video».
For å markere at året 2017 er Canadas 150-årsjubileum, vil hver etappe ha en oppgave tilknyttet dette.

Casting

Castingprosessen for denne sesongen startet 12. oktober 2016, og på samme vis som de fire tidligere sesongene, var det satt opp en nettside for innsending og registrering av søknader og auditionvideoer. Søknadsfristen gikk ut 1. desember samme år.

Markedsføring

Hotels.com, Mountain Equipment Co-op og Mentos, som har fungert som sponsorer tidligere, valgte å ikke fortsette sponsoravtalen denne sesongen. Chevrolet og Bank of Montreal (BMO) opprettholdt derimot sin rolle som sponsor. Nye sponsorer er Sinorama for reise, Canadian Tires Woods-merket for bekledning og Campbell Soup Company.
Stormen, Kulturkvartalet i Bodø

Historie

I 1999 ble det stilt spørsmål om hva Bodø kommune skulle gjøre med busstorget i Bodø sentrum. Det ble en debatt om hva man skulle gjøre med en så stor tomt lokalisert i sentrum av Bodø. Bodø kommune holdt derfor en arkitekturkonkurranse mellom seks arkitekturfirmaer, som gikk ut på å sette opp ideer for hva disse kvartalene skulle brukes til. I 2000 vant arkitekt Niels Torp med sitt konsept «Storstue», som skulle dekke begge kvartalene og ha en åpen plass mot småbåthavna. I 2002 ble spørsmålet stilt det ikke kunne inkluderes noe kulturinnhold inn i Niels Torps «Storstue» konsept, som skapte begrepet kulturkvartalet. I 2003 ble planene for de ledige kvartalene lagt på is av kommunen for å omdirigere ressurser til helse- og omsorgssektoren.

Kritikk av planleggingen

I debatten rundt innholdet i kulturkvartalet var Fram Kino et sentralt tema. Flere mener at kulturen ble utelatt av kulturkvartalet da en kino ikke ble tatt med i tilbudet.
I 2007 ble planene om kulturkvartalet tatt opp igjen og det ble lyst ut en ny internasjonal konkurranse i det påfølgende året. I 2009 vant Daniel Rosbottom og David Howarth under det britiske arkitekturfirmaet DRDH med konseptet «Urbane Figurer». En uoffisell avstemning på Avisa Nordlands nettside etter offentliggjøringen, viste at 82 % av avisens lesere mente at juryen hadde valgt feil bidrag. En spørreundersøkelse viste sent i 2009 at hele 47% av bodøværingene sa nei til byggingen av kulturkvartalet. Dette tallet øker til 55% i februar 2011. Det ble 21. juli 2010 fremmet forslag om folkeavstemning der grunnlaget var at utgiftene var for store. 500 underskrifter ble levert til bystyret for at saken skal taes opp. Forslaget ble nedstemt i bystyret.

Bygging

I 2011 ble den første grunnsteinen lagt ned av daværende kulturminister Anniken Huitfeldt Kulturkvartalet ble åpnet 16. november 2014, med en direktesendt konsert på NRK1.

Arkitektur

Stormen er tegnet av arkitektene Daniel Rosbottom og David Howarth, som ble avgjort ved en konkurranse i 2009 hvor de vant med prosjektet «urbane figurer». Det ytre materialvalget er i hovedsak pusset betong, med marmor for en lysere farge. Det er en stor glassfasade ut mot Bodø havn. Utomhusområdene er utformet av DARK Arkitekter, som også har vært rådgivere for DRDH Architects i Norge.

Stormen Bibliotek og Litteraturhus

Stormen Bibliotek befinner seg i kvartalet ved siden av konserthuset. Det har en lignende arkitektorisk stil, men bygget er lavere og har andre kurver.
Bygget skal inneholde et moderne bibliotek og tok over for det tidligere Bodø Bibliotek, som lå i samme bygg som rådhuset. Biblioteket inneholder et område med aktuell informasjon om kommunens aktiviteter, og et digitalt verksted for produksjon av film og lyd. Bygget inneholder også en litteratursal med scene, som kan bli omgjort til presentasjonslokale.

Driftsbudsjett

Det er estimert at det vil koste mellom 20 og 25 millioner kroner å holde kulturkvartalet i drift hvert år. Kulturinstansene NOSO, Nordnorsk Jazzsenter, Nordland Musikkfestuke, Bodø kulturhus og bibliotek- og litteraturhuset leier lokaler i Stormen av kommunen.
Vektløfting under Panamerikanske leker 1959

Vektløfting under Panamerikanske leker 1959. Vektløfting var med som en av nitten sporter under de tredje Panamerikanske leker som ble arrangert i Chicago i USA fra 26. august til 7. september. Det var sju vektklasser for menn. USA ble beste nasjon med seks gullmedaljer foran Cuba med en.
Tørrlasteskip

Gjenkjennelse

Tørrlasteskipene gjenkjennes gjerne på flate, kasseformede luker på dekk. Lukene dekker som regel fra fire til sju lasterom. Lukene er enten todelte over hvert rom og åpner ut mot skutesiden. Ellers brukes lukekasser satt sammen til et trekkspill over hele lasteområdets lengde.
Handysize- og handymaxskipene har ofte egne kraner på dekk som brukes på hvert par med lasterom, mens de større skipene lastes og losses fra land.
Hugo av St. Victor

Hugo av Sankt Victor (fransk Hugues de Saint Victor, født omkring 1097 trolig i Hartingam i Sachsen, død 11. februar 1141) var en mystiker, filosof og skolastiker, av tysk eller fransk opprinnelse.
Hugo stammet fra Sachsen, der han som sønn av greven Konrad av Blankenburg muligens kom til verden i nærheten av byen av samme navn. Etter forskningsarbeidene av Derling og Hugonin er det klart at Mabillons båstand om at Hugo var født i Ypern i Flandern, ikke er korrekt.
Proagoderus

Utseende

Biller tilhørende underslekten proagoderus er middelsstore (gjerne ca. 10 millimeter), vanligvis metallisk fargede skarabider. Kroppsformen er bred og noe flat, og pronotum er nesten like stort som dekkvingene. 
Hannene har gjerne spektakulære horn, noe som gir disse artene et temmelig oppsiktsvekkende utseende. De har vanligvis to horn, eller ett kløvet horn. Hornene kan være forgreinete, slik at de ligner gevir. Hos noen arter har også hunnene horn.
Pronotum har gjerne utvekster som griper an mot hornene på hodet.

Levevis

Gjødselgraverne er knyttet til møkk. De graver tunneler under møkka, og tunnelene kan ofte være overraskende lange sammenlignet med billens størrelse. Tunnelene leder ned til et ynglekammer der hunnen arbeider møkka sammen til en ball som hun deretter legger eggene sine på.

Utbredelse

Proagoderus er utbredt i Afrika (107 arter) og Sørøst-Asia.
MS «Årdal»

MS «Årdal» er et lasteskip bygget i 1980 for Fylkesbaatane i Sogn og Fjordane. Skipet gikk i godsrute for rederiet frem til 1992.
Det syvende tegnet

Handling

Filmen bygger på den jødiske legende som sier at Gud vil slutte sitt arbeid på jorden den dagen den siste martyr dør. Og tegnet er at det da skal fødes et barn uten sjel. For de innvidde betyr dette jordens slutt, eller apokalypse. I filmen dukker den siste martyr opp som en dømt forbryter som gis den siste olje før han ledes til gasskammeret. Forbryterens advokat har en kone som ganske snart skal ha et barn, barnet som skal fødes uten sjel. Gud gjør et siste forsøk på å frelse verden ved å sende ut sin tjener på jorden med oppgaven å ta livet av barnet uten sjel.
Rissa (slekt)

Taksonomi

Både krykkje og rødfotkrykkje har tidvis blitt klassifisert i slekten Larus. Artene er svært nært beslektet, og har tidvis også blitt regnet som underarter av samme art. Hybridisering mellom artene er ikke kjent, selv om fuglene i visse deler av utbredelsen hekker sammen.
Klistremerke

Et klistremerke er et stykke papir eller plast påtrykt bilder eller tekst og utstyrt med lim på baksida. Bak er det vanligvis også et beskyttelsesark for å hindre at limet blir ødelagt før bruk. Klistremerkene kan enkelt limes på forskjellige gjenstander for å dekorere eller merke dem.
Noen samler på klistremerker og bytter dem med andre samlere.
Alejandro Gallinal (Uruguay)

Transport

Ruta 7 forbinder Alejandro Gallinal med Melo og Fraile Muerto (øst).
Ridabu Idrettslag

Breddefotball

Ridabu IL er en typisk breddeklubb og det satses mye på trivsel og miljø. Det er til sesongen 2009 påmeldt 16 aldersbestemte guttelag, og 11 aldersbestemte jentelag (hvorav tre er slått sammen med Ottestad Idrettslag). Juniorlaget er også slått sammen med Ottestad Idrettslag. Erkerivalen til breddefotballagene blir ofte sett på som Fart – dette på grunn av lagenes geografiske beliggenhet, i henholdsvis Vang og Øvre-Vang, og at ungdom fra begge områdene går på samme ungdomsskole.

A-lag

Ridabu har ved flere anledninger hatt et A-lag, som i storhetstiden på 80-tallet lå i fjerde divisjon. I 2005 spilte laget i 5. divisjon avdeling 5, og ble i en reportasje i Hamar Dagblad 27. juni 2005 kalt «Hamars dårligste fotballag». I 2010 ble det på nytt etablert et A-lag på Ridabu, og de endte på 3.-plass i 5. divisjon i sin comebacksesong. I 2011 rykket Ridabu opp igjen til 4. divisjon for første gang på 20 år etter å ha vunnet 5 divisjon avd 5 foran hardtsatsende Nes. Laget ble også kretsmester i 5.divisjon etter å ha slått Ringebu/Fåvang 3-1 i finalen. Sesongen 2012 ble Ridabus første sesong på et nivå høyere enn den laveste divisjonen på 20 år, og skulle bli en kamp for å overleve. Prestasjonene varierte fra det forferdelig til det helt fantastiske, men etter endt sesong kunne gutta fra Black River Park feire fornyet kontrakt etter å ha havnet på en 8.-plass.

Tidligere spillere

HamKam-spillerne Hai Lam og Emil Sildnes har spilt fotball for Ridabu. Det samme har skøyteløper Even Wetten.
Samuel Wells Williams

Liv og virke

Samuel Williams studerte ved Rensselaer Polytechnic Institute i Troy  i New York, og ble etter sin slutteksamen i meget ung alder valgt til professor ved instituttet. 
Han dro kort etter til Kina utsendt av American Board of Commissioners for Foreign Missions (ABCFM) i 1833 som trykker for misjonstrykkeriet i Kanton. Der samarbeidet han tett med Elijah Coleman Bridgman om The Chinese Repository og skrev en rekke studier om kinesisk språk. 
Fra 1845 til 1848 var han i USA, der han giftet seg med Sarah Walworth og gav undervisning som munnet ut i tobindsverket «The Middle Kingdom» (1848). Dette forble i flere tiår det engelskspråklige standardverk om Kina.
Williams hadde lært noe japansk sent i 1830-årene i et forsøk på å føre noen skipbrudne japanske sjøfolk tilbake til Japan, og i 1853 og 1854 ledsagget han Perryekspedisjonen til Japan som tolk. Hans «Journal of the Perry Expedition to Japan, 1853-1854», ble publisert posthumt i 1910.
I 1856 ble han sekretær-tolk for den amerikanske legasjon til Kina. I 1858, ett år etter at han trådte tilbake fra ABCFM i 1857, ledsaget han legasjonen til Tianjin, der han var delaktig i utformelsen av Tianjintraktaten. 
Fra 1860 til 1862 var han i USA, men returnerte i 1862 til den amerikanske legasjon i Beijing, der han ble til 1876, flere ganger som agerende stasjonssjef. På denne tiden skrev han det viktige referanseverket «A Syllabic Dictionary of the Chinese Language» (1874).
I 1877 trakk Williams seg tilbake til New Haven i Connecticut der han ble utnevnt til professor for kinesisk språk og litteratur ved Yale University. Ved hjelp fra sin sønn Frederick Wells Williams reviderte han grundig «The Middle Kingdom» (1883), og dempet mange nedsettende merknader fra hans nge år i misjonen. Han uttalte seg også mot restriksjoner på innvandring av kinesere, noe som mange i USA gikk i mot ved å mane frem et skremmebilde om «den gule fare».
Partido Acción Ciudadana

Partido Acción Ciudadana, forkorta PAC, er et sosialdemokratisk og progressivt politisk parti i Costa Rica. Det blei grunnlagt i 2000 av tidligere medlemmer av Partido Liberación Nacional (PLN), og har hovedkontor i Montes de Oca. Partiets farger er gult og rødt.
Ved valget i 2014 blei PAC landets nest største parti med 14 seter i den lovgivende forsamlinga, en oppgang på to seter fra valget i 2010. I tillegg ble partiets presidentkandidat, Luis Guillermo Solís, valgt til landets nye president, med 77,8 av stemmene i andre valgrunde. Han ble dermed partiets første president. I 2018 vant også partiets presidentkandidat, denne gang Carlos Alvarado Quesada, valget, noe som dermed sikra PAC en ny periode som regjeringsparti.
Skorås nordre batteri

Skorås nordre batteri ligger på vestsiden av Glomma i Spydeberg kommune, rett vest for Solbergfoss kraftverk. Batteriet ble anlagt i 1902-03 i de urolige årene før unionsoppløsningen i 1905. Sammen med Skorås søndre batteri og Langenes batteri skulle batteriet hindre kryssing av Glomma mellom Langnes jernbanebro og Solli.
Batteriet hadde plass til seks 7,5 cm feltkanoner og besetningen kunne være 112 mann og ca. 90 hester. Batteriets standplasser på venstre fløy er utsprengt i fjellet, mens de på høyre side har oppbygget brystvern. Fra høyre fløy er det også en trappeforbindelse ned til batteriveien som gir adkomst til Skorås søndre batteri. Bak standplassene finner en fundamentet etter siktebordet på en liten knaus.
Batteriet er fortsatt i Forsvarets eie, og er fredet.
Forever, Michael

Bakgrunn

Dette albumet utgjorde en forandring i musikkbildet til den 16 år gamle sangeren, som gikk over til en glattere soullyd som viste seg å være en fremskynder for senere soloplateinnspillinger med Epic Records.
Albumet var Michael Jacksons fjerde som soloartist og skulle vise seg å være hans siste album gitt ut på Motown før han og brødrene i The Jackson 5 forlot selskapet til fordel for CBS Records ett år senere. 
De fleste sangene på albumet ble spilt inn i 1974, og albumet var i utgangspunktet satt til utgivelse det året. På grunn av den store etterspørselen etter Jackson 5s store slager «Dancing Machine», utsatte plateselskapet produksjonen av Jacksons album inntil den største interessen for denne sangen hadde gitt seg.
Albumet hjalp Jackson tilbake blant topp 40, sammen med Holland-brødrenes (Edward og Brian Holland) «Just a Little Bit of You». I 1981 ble Jacksons «One Day In Your Life» utgitt som en del av samlealbumet One Day In Your Life, for å dra fordeler av Jacksons suksess hos Epic. Tittellåta spilte seg til nr. 1 i Storbritannia.
Den internasjonale standardiseringsorganisasjonen

International Organization for Standardization (ISO), eller på norsk Den internasjonale standardiseringsorganisasjonen, er en internasjonal standardiseringsorganisasjon som utgir standarder innenfor en rekke områder. «ISO» kommer fra det greske ordet for «lik» og er ikke et akronym for organisasjonens navn.
Standard Norge er Norges medlemorgan i ISO.
Valle de México kraftverk

Valle de México kraftverk er et kombinert oljekraftverk og gasskraftverk i byen Acolman i delstaten México i det sentrale Mexico. Det har en installert produksjonskapasitet på 450 MW, fordelt på 3 (4) turbiner i ett anlegg. Anlegget ble påbegynt omkring 1960, og stod ferdig i 1963 med én senere utvidelse i 2002. Brenselskilden er naturgass og olje. Dette er et av landets mellomstore kraftverk målt etter installert effekt.
Nær anlegget ligger det litt eldre og mindre Mérida II kraftverk på 168 MW. Det er et gasskraftverk med 2 turbiner og ble ferdigbygget i desember 1981.
Vidde

Vidde-n el. vidda angir et åpent fjellområde, som generelt ligger høyere enn tregrensen og har begrenset vekst av trær. Kjente vidder i Norge er Hardanger-, Røros- og Finnmarksvidda. Flere av disse har reinsdyrstammer, ville eller tamme.
Fort Hays State University

Fort Hays State University er et delstatseid universitet i Hays i delstaten Kansas i USA. Det ble grunnlagt 1902 som den vestlige campusen av dagens Emporia State University. Skolen tjente behovene for profesjons- og lærerutdanning for de tidlige settlerne vest i Kansas.
Ved Hays var det 7 403 studenter i 2006, og skolepengene dette året var US$ 3 129 for studenter hjemmehørende i delstaten. Det undervises opp til Mastergradsnivå.
Ved Docking Institute of Public Affairs gis det undervisning og foretas forskning innen profesjonsrelaterte besklutningsstudier som ledelse, offentlig forvaltning, statistikk, meningsmålinger, osv.
Forsyth Library har mye litteratur om det amerikanske vesten, mens Sternberg Museum of Natural History har enorme samlinger med dinosaurer og andre paleontologiske og geologiske samlinger.
12. mai 1997 fullførte Nola Ochs en gradseksamen i historie, som den eldste eksamenskandidaten i verden – 95 år gammel.
Belgias flagg

Belgias flagg inneholder tre like brede vertikale striper, sort (venstre), gult (midten) og rødt (høyre). Det er inspirert av det franske flagget. Fargene er hentet fra fargene (tinkturene) i grevskapet Brabants våpenskjold, som har svart skjold med en opprett gull løve med rød tunge og røde klør. Nasjonalflagget, slik det brukes på land, har størrelsesforholdet 13:15. Opphavet til det uvanlige størrelsesforholdet, tilnærmet kvadratisk, er ukjent. Flagg i størrelsesforholdet 2:3 er i utstrakt bruk.
Flagget ble innført 23. januar 1831, ikke lenge etter at belgierne fikk sin uavhengighet fra Nederland. Flagget hadde spilt en stor rolle under uavhengighetskrigen, siden et eldre flagg med horisontale striper ble brukt under tidligere opprør i 1789, da imot Østerrike, som kontrollerte Belgia på den tiden. Rekkefølgen på fargene var da rødt over svart over gult.

Handelsflagg

Belgias handelsflagg har de samme farger som nasjonalflagget, men i et mer ordinært størrelsesforhold, 2:3. I praksis benyttes ofte flagg i samme størrelsesforhold på land i stedet for flagget med de offisielle, men uvanlige målene.

Orlogsflagg

Orlogsflagget skiller seg helt fra nasjonalflagget og handelsflagget. Det består av en hvit duk med de belgiske fargene disponert som et diagonalkors, såkalt andreaskors, som i Belgisk sammenheng er bedre kjent som Burgund-korset og stammer fra tiden da Belgia hørte under hertugene av Burgund. I den øvre trekanten er det plassert korslagte kanoner med en krone over, alt i svart. I den nedre trekanten finnes et svart anker. Den hvite duken symboliserer at Belgias marine etter den andre verdenskrig ble dannet av skip tilhørende den britiske marinen. Den britiske marinens orlogsflagg kalles white ensign. Orlogsflagget ble innført 23. februar 1950 og ble heist første 2. mars samme år. Orlogsflagget er i størrelsesforholdet 2:3.
Den belgiske marinen fører en kvadratisk utgave av nasjonalflagget som orlogsgjøs.

Statsflagg

Belgia har et særlig flagg for statsskip. Dette statsflagget er som handelsflagget, men med tillegg av en løve med kongekrone over, det hele i svart.

Kongeflagg

Belgias konge fører en purpurfarget duk med Belgias kongelig kronede riksvåpen i midten og med kongens monogram i flaggets fire hjørner. Flagget er kvadratisk.
Holmsen

Holmsen (som tildels også bl.a. har brukt navnet Egeberg) er en norsk slekt som stammer fra Holm Hanssøn Buer (død etter 1659) fra Enebakk, som i 1634 ble eier av storgården Ekeberg. Han var far til lensmann Hans Holmssøn (1617–97), eier av Ekeberg og nabogården Børter. To slektsgrener stammer fra deres sønner, kjent som Ekeberg-grenen og Børter-grenen.
Til slekten hører bl.a. postmester i Halden og rittmester Andreas Holmsen (1790–1867), bergmester Paul Hansen Birch Holmsen (1822–1900), oberstløytnant Hans Wangensten Holmsen (1815–1903), geologen Andreas Holmsen, historikeren Andreas Holmsen og komponisten Borghild Holmsen.
Elen Marie Holmsdatter Egeberg (1800–78) var gift med slektningen Peder Holmsen Jølsen (død 1874), og deres sønn var brukseier på Ekeberg Holm Jølsen (1833–1906). På Ekeberg ble det drevet sagbruk og telgstensbruk, og Holm Jølsen etablerte også flere fabrikker, herunder cellulosefabrikk og det som ble Skandinavias største fyrstikkfabrikk. Han solgte Ekeberg i 1904 etter å ha kommet i økonomiske vansker. Holm Jølsen var far til oberst Olaf Elias Jølsen og  forfatteren Ragnhild Jølsen. Ragnhild var inspirasjonen for Jens Bjørneboes halvdokumentariske roman Drømmen og hjulet (1964), der livet på gården Ekeberg står sentralt. Ragnhilds søster Gudrun utgav en bok om slekten Holmsen i 1934.
Familiemedlemmer har brukt slektsnavnet Holmsen fra 1700-tallet.

Slektsvåpen

Slekten fører et våpen med to kryssede sverd og mottoet volo quod possum. Våpenet er gjengitt i slektsboken.
Let's Call the Whole Thing Off

«Let's Call the Whole Thing Off» er en amerikansk sang med melodi av George Gershwin og tekst av Ira Gershwin, som ble skrevet til filmen Skal vi danse (1937), hvor den ble introdusert av Ginger Rogers og Fred Astaire som en del av deres feirede danseduett på rulleskøyter.
Sangen er mest kjent for sin «You like tomathos» og «I like tomatos» samt andre vers som sammenlikner deres ulike regionale dialekter.
«Let's Call the Whole Thing Off» lå rangert på en 34.-plass på AFI's 100 Years... 100 Songs.

Norsk versjon

Prima Vera skrev en humoristisk norsk tekst. På norsk bærer den tittelen «Grepa tolk». Den ble utgitt av Prima Vera på LP-platen Brakara (RCA Victor PL 40029) i 1978.

På film

Versjonen med Ella Fitzgerald og Louis Armstrong ble anvendt i filmen When Harry Met Sally.
Grovfjorden

Grovfjorden (nordsamisk: Roabavuotna) er en fjord i Skånland kommune i Troms. Fjorden har innløp mellom gårdene Fornes i vest og Strete i øst og strekker seg ni kilometer sørøstover til bygda Laberget i botn av fjorden. Fjorden er delt i to av et smalt sund midtveis inn i fjorden, hvor tettstedet Grov ligger på østsida.
Bortsett fra Fornes og Strete ved innløpet er det ingen bosetninger i den ytre delen av fjorden. Ved Grov krysser fylkesvei 825 fjorden og fortsetter videre ut fjorden på østsida. I den indre delen av fjorden ligger bygdene Marskaret og Laberget på sørsida av fjorden, samt flere gårdsbruk på nordøstsida.
I tillegg til Fv825 går fylkesvei 829 langs østsida av fjorden nord til Grov. På vestsida av den indre delen går Fv114.
Liberty gasskraftverk

Liberty gasskraftverk er et varmekraftverk i delstaten Pennsylvania i det østlige USA. Det har en installert produksjonskapasitet på 585 MW, fordelt på 1 blokk med 2+1 moderne gassturbiner. Operatør er Liberty Electric Power LLC.
Utstyret er vesentlig levert av General Electric og Toshiba. Anlegget ble bygget ut i årene 2000–2002. Brenselkilden er naturgass.
Premiair

Premiair var et norsk/svensk/dansk charterflyselskap opprettet i 1994 ved sammenslåingen av Scanair og danske Conair. Selskapet skiftet i 2002 navn til MyTravel Airways og opererer med oransje fly. I 2008 skiftet selskapet igjen navn, til Thomas Cook Airlines Scandinavia.
Lars Roger Furnes

Utdanning

Han studerte har studert fire år ved Staatliche Hochschule für Bildende Künste i Berlin (1971-1975) og ved studerte ved École nationale supérieure des beaux-arts i Paris fra 1980 til 1983. Han var tilknyttet Atelier Nord i Oslo i 1977 og Atelier 17 i Paris i 1982. I løpet av denne tiden ble han også tildelt Den franske stats kunstnerstipend, samt opphold på Maison de Norvège, Cité Universitaire. I årene 1984-1985 gikk han på Statens kunstakademi i Oslo. Furnes har stilt regelmessig ut separat og på kollektivutstillinger.
Grunnkretser i Tjeldsund kommune

Grunnkretser i Tjeldsund kommune er delområder og grunnkretser som seksjonerer Tjeldsund kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Tomme bord

Tomme bord er et musikkalbum med Arild Nyquist og Terje Wiik, utgitt i 1981.
Hoppestokk

Beskrivelse

En hoppestokk består av hovedstolpe, håndtak, fotfeste og fjær. Hoppestokken fungerer tilsvarende det å hoppe på en vanlig fjær.

Historie

De første hoppestokkene var laget av tre og bare de rikeste hadde råd til dem, men nå er de billigere og er laget av mye sterkere materialer.